Blouvin-koningvis - Wikipedia
Die Blouvin-koningvis (Caranx melampygus) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by die Aliwal-bank. In Engels staan die vis bekend as die Bluefin kingfish.
Die volwasse vis se kop en boonste gedeelte van die lyf is groenerig geel met blou vlekke en kolletjies op. Die bekken-, anale en dorsale vinne is blou. Die onvolwasse visse se bekken en anale vinne is bleek wit tot dowwe wit en die pektorale vinne is geel. Die vis word tot 1.2 m lank en 4 kg swaar.
Die visse verkies riwwe van 10 – 30 m water diep om in te leef en hulle vreet gedurende die dag en eet hoofsaaklik vis van die riwwe. Die wyfies skiet kuit gedurende die somer. Dit is 'n gesogte eetvis.